stanford-oval/wikipedia huggingface dataset:
מריה ניקיפורובה
ביוגרפיה > חזרה ברוסיה ובאוקראינה

עם פרוץ המהפכה הרוסית עזבה את צרפת וחזרה לפעילות מהפכנית בפטרוגרד, ונאמה בצעדות פרו-אנרכיסטיות בקרונשטאדט שיזם האנרכיסט יוסיף סולומונוביץ' בלייכמן, סגן ראש הסובייט של פטרוגרד, במטרה לרתום את מלחי קרונשטאדט למאבק להפלת ממשלת המעבר הרוסית ולהעברת הכוח בעיר לסובייט.
בקיץ 1917, עם התגברות פעולות הדיכוי האנטי-אנרכיסטיות מצד ממשלת המעבר הרוסית, שבה מרוסיה לעיר הולדתה אלכסנדרובסק, שם מצאה ארגון אנרכיסטי בן כ-300 פעילים, אך ללא השפעה ממשית על החיים הפוליטיים. היא ארגנה כוח לוחם אנרכיסטי בשם "המשמר השחור", ששם לו למטרה להשליט טרור על רשויות העיר, ובמיוחד על קציני הצבא ובעלי האדמות הבורגנים, שסירבו לשתף פעולה עם מאמצי האיכרים לחלוקה מחדש של ההון, ויצאה לפעולת "הפקעה" ממזקקת בדובסקי המקומית במהלכה נתפסו כמיליון רובל, כשחלק מהכסף הועבר לסובייט של אלכסנדרובסק. הממשלה הלאומית של אלכסנדרובסק התקשתה לשמור על הסדר אל מול פעולותיהם של האנרכיסטים, שהשתמשו בתמיכה הציבורית ובכוחם הפוליטי כדי לבטל את ההשפעה של ה"צנטרלנה רדה", המועצה המרכזית של הרפובליקה העממית של אוקראינה, ולחלק מחדש את הרכוש הפרטי.
אלכסנדרובסק הייתה בירת המחוז האדמיניסטרטיבי (ברוסית: уе́зд) בו שכן, כ-80 קילומטר מזרחית, הכפר גולאי פולה (Гуляйполе) בן ה-17,000 תושבים שהיה ביתו של נסטור מאכנו ושל תנועה אנרכיסטית בת כמה אלפי חברים.
בספטמבר 1917 יצאו מרוסיה וכוח של כ-200 לוחמים ברכבת לעיירה אורחוב, כ-60 ק"מ דרום-מזרחית לאלכסנדרובסק, ושם תקפו רגימנט מקומי של הצבא הרוסי, פירקו אותו מנשקו, החרימו את כלי הנשק, והעבירו אותם לידי המאכנוביסטים.
באותה תקופה, הושפעה מרוסיה מעמדתו של האנרכיסט הרוסי אפולון קרלין, שקידם אסטרטגיה של שיתוף פעולה עם הבולשביקים לצורך השגת מטרות אנרכיסטיות. מרוסיה הסכימה לשתף פעולה עם הבולשביקים רק בפן הצבאי, ודחתה לחלוטין שיתוף פעולה פוליטי.
בדצמבר 1917 עזרו מרוסיה והמשמר השחור לחזק את כוחם של הסובייטים בערי מזרח אוקראינה חרקוב ויקטרינוסלב.
בינתיים באלכסנדרובסק עמדו המהפכנים מול איום חיילי הכוחות האוקראינים הלאומנים. לאחר שלושה ימים של לחימה ברחובות העיר, נאלצו הכוחות הבולשביקים והאנרכיסטים לסגת מאלכסנדרובסק. באותה עת, כוחות גדולים של הצבא האדום ממוסקבה ופטרוגרד עשו את דרכם לאזור, ויחד איתם הצליחו הכוחות המשולבים להניס מן העיר את הצבא האוקראיני בינואר 1918, ולהעביר את השליטה בעיר לבולשביקים. אך לאחר מספר ימים הגיעו כוחותיו האנרכיסטים של מאכנו מגולאי פולה ושינו את מאזן הכוחות לטובת האנרכיסטים.
עם הצלחתם באלכסנדרובסק, והמשמר השחור מאחוריהם, קיים הצמד ניקיפורובה ומאכנו מגעים להפוך לנציגי האנרכיסטים ב"מועצה המהפכנית" החדשה שקנה בעיר. מרוסיה נבחרה לסגנית ראש המועצה (כשלראש המועצה נבחר בולשביק), בעוד מאכנו היה לראש הוועדה הצבאית-מהפכנית של המועצה. במסגרת תפקידו היה צריך מאכנו לקבל החלטות בנוגע לאנשים שנעצרו על ידי הבולשביקים באשמת פעילות אנטי-מהפכנית. כמה שבועות לאחר מכן פרש, בשל מה שהגדיר כמחסור ברדיקליות במועצה, ושב לגולאי פולה.
מריה פרדריקה, נסיכת הסן-קאסל

מריה פרדריקה, נסיכת הסן-קאסל (בגרמנית: Marie Friederike, von Hessen-Kassel;‏ 6 בספטמבר 1804 – 1 בינואר 1888), הייתה דוכסית סקסוניה-מיינינגן על ידי נישואיה לברנהרד השני, דוכס סקסוניה-מיינינגן.
ביוגרפיה

מריה פרדריקה נולדה ב-6 בספטמבר 1804 בקאסל לאביה וילהלם, שהיה מאוחר יותר הנסיך הבוחר מהסן, ולאמה אוגוסטה, נסיכת פרוסיה, בתו של פרידריך וילהלם השני, מלך פרוסיה.
בנעוריה הייתה מריה פרדריקה מועמדת להינשא לאוסקר הראשון, מלך שוודיה, אך לבסוף הוא התחתן עם ז'וזפין לויכטנברג.
ב-23 במרץ 1825 התחתנה מריה פרדריקה עם ברנהרד השני, דוכס סקסוניה-מיינינגן, ממנו היו לה 2 ילדים. לאחר מלחמת פרוסיה-אוסטריה בשנת 1866 נאלץ בעלה ברנהרד השני, דוכס סקסוניה-מיינינגן להתפטר מתפקידו, ובנה גאורג השני, דוכס סקסוניה-מיינינגן עלה לשלטון במקומו. ב-1 בינואר 1888 מתה מריה פרדריקה במיינינגן, והיא בת 83 שנים.
משפחתה

ב-23 במרץ 1825 התחתנה מריה פרדריקה עם ברנהרד השני, דוכס סקסוניה-מיינינגן, בנו של גאורג הראשון, דוכס סקסוניה-מיינינגן ולואיזה אלאונורה, נסיכת הוהנלוהה-לאנגנבורג, ואחיה של אדלייד, מלכת הממלכה המאוחדת. ממנו היו לה 2 ילדים:
גאורג השני, דוכס סקסוניה-מיינינגן (2 באפריל 1826 - 25 ביוני 1914), שהתחתן עם שרלוטה, נסיכת פרוסיה, ולאחר מותה התחתן עם פאודורה, נסיכת הוהנלוהה-לאנגנבורג, ולאחר מותה התחתן בנישואים מורגנטיים עם אלן פרנץ.
אוגוסטה, נסיכת סקסוניה-מיינינגן (6 באוגוסט 1843 - 11 בנובמבר 1919), שהתחתנה עם מוריץ, נסיך סקסוניה-אלטנבורג.
מריה סופיה, נסיכת בוואריה

מריה סופיה אמליה, נסיכת בוואריה (בגרמנית: Marie Sophie Amalie in Bayern; 4 באוקטובר 1841 - 19 בינואר 1925) הייתה אשתו של פרנצ'סקו השני, מלך שתי הסיציליות.
ביוגרפיה

מריה סופיה נולדה ב-4 באוקטובר 1841 למקסימיליאן יוזף, דוכס בבוואריה וללודוביקה, נסיכת בוואריה. סבה היה מקסימיליאן הראשון יוזף, מלך בוואריה. היא חוותה ילדות מאושרת בטירת פוסנהופן. אחותה הגדולה סיסי נישאה לפרנץ יוזף הראשון, קיסר אוסטריה. בחורף 1857, היא התארסה עם פרנצ'סקו השני, נסיך נאפולי, בנם של פרננדו השני, מלך שתי הסיציליות ומריה כריסטינה, נסיכת סבויה. הנישואים היו פוליטיים, ומטרתם הייתה לקשור את פרננדו לגיסה של מריה סופיה, פרנץ יוזף קיסר אוסטריה. עם זאת, מריה סופיה נאלצה לעבור טיפולים רפואיים וללמוד איטלקית, כך שרק ב-1859 יכלה להיענות להצעה. פרנצ'סקו נישא לה באמצעות שליח, ואחותה, הקיסרית סיסי, ליוותה אותה אל הפגישה הראשונה שלה עם בעלה החדש.
באותה שנה, מת פרננדו השני, מלך שתי הסיצליות, ופרנצ'סקו בעלה עלה לשלטון במקומו. זמן קצר לאחר שלטונו, נחתו "החולצות האדומות" של ג'וזפה גריבלדי בסיציליה, ועד מהרה כבשו את כולה. פרנצ'סקו ומריה סופיה, התבצרו בעיר הבירה של ממלכתם, נאפולי, אולם עד מהרה פלש גריבלדי גם אל חצי האי האפניני, והם נאלצו לנטוש את נאפולי. באוקטובר 1860 הובס צבאם בקרב וולטורנו, והם נמלטו עם חייליהם המובחרים אל מצודת גיאטה - 80 ק"מ מנאפולי. בהמשך אותו החודש, נכנע גריבלדי בפני צבאו של ויטוריו אמנואלה השני, מלך סרדיניה, אשר מעתה ניהל את המצור על גיאטה. המצור נמשך שלושה חודשים, ופרנצ'סקו ומריה סופיה פנו לשליטים רבים בבקשת עזרה, אולם לשווא. במהלך המצור, כונתה מריה סופיה בעולם "המלכה הלוחמת", כיוון שעמדה לצד חייליה בחזית, עודדה אותם, טיפלה בעצמה בפצועים, חלקה עמם את מזונה, ובעצמה התגרתה בתוקפים.
כעבור שלושה חודשי מצור, משלא הגיעה כל תמיכה חיצונית, נכנע פרנצ'סקו, והוא ומריה סופיה יצאו לגלות ברומא, מדינת האפיפיור. הם הקימו ממשלה גולה אשר זכתה להכרת מרבית מעצמות אירופה. גם בחייה האישיים של מריה סופיה לא חל שיפור. בעלה לא יכל לממש את נישואיהם כיוון שסבל מפימוזיס. בשל כך, התאהבה מריה סופיה ברומא בקצין ממשמר האפיפיור בשם ארמאנד דה לואיס ונכנסה להריון. היא נמלטה לטירת משפחתה, פוסנהופן, שם ילדה בסתר בת ב-24 בנובמבר 1862. בני משפחתה החליטו שכדי למנוע שערוריות, הילדה תועבר מיד למשפחתו של לואיס, ומריה סופיה נאלצה להבטיח שלעולם לא תראה אותה. בהמשך חייה היא סבלה מדיכאון, אשר ככל הנראה נבע מאירוע זה. כעבור שנה הודתה מריה סופיה ברומן, ובעלה סלח לה. הוא עבר טיפולים אשר איפשרו לו לממש את נישואיהם, והיחסים ביניהם השתפרו. ב-24 בדצמבר 1869, לאחר עשר שנות נישואים, ילדה מריה סופיה בת נוספת, הפעם מבעלה. הילדה נולדה ביום הולדתה של אחותה, הקיסרית סיסי, אשר שימשה כסנדקית שלה. עם זאת, הילדה, שנקראה מריה כריסטינה, חיה רק שלושה חודשים ונפטרה. למריה סופיה לא היו עוד ילדים.
ב-1870 נכבשה רומא בידי כוחותיו של ויטוריו אמנואלה, אשר הכתיר את עצמו כ"מלך איטליה". מריה סופיה ופרנצ'סקו נמלטו ממנה לבוואריה, ובשנת 1894 נפטר פרנצ'סקו. מריה סופיה נדדה בין מינכן לפריז, והנהיגה את הממשלה הגולה של ממלכת שתי הסיציליות. היא התנגדה באופן פעיל למדינת הלאום האיטלקית, ונטען שהייתה מעורבת בהתנקשות באומברטו הראשון, מלך איטליה ב-1900. היא גם תמכה במעצמות המרכז במהלך מלחמת העולם הראשונה, ככל הנראה מתוך תקווה שהן יקרעו שטחים מאיטליה וישקמו את ממלכת שתי הסיציליות. למרות זאת, תדמיתה הייתה חיובית מאוד. גבריאלה ד'אנונציו כינה אותה "נשר בווארי קטן", ומרסל פרוסט כינה אותה "מלכת החיילים על סוללות גאטה". היא ואחותה סיסי, נחשבו לשתים מהנשים היפות ביותר בדורן. היא נפטרה במינכן ב-19 בינואר 1925, בגיל 83.
מריה פרנסיסקה מאורליאן-ברגנסה, דוכסית ברגנסה

מריה פרנסיסקה מאורליאן-ברגנסה, דוכסית ברגנסה (בצרפתית: Isabelle d'Orléans et Bragance;‏ 8 בספטמבר 1914 - 15 בינואר 1968) הייתה אשתו של דוארטה נונו, דוכס ברגנסה, ראש בית ברגנסה בין השנים 1920–1976.
ביוגרפיה

מריה פרנסיסקה נולדה באה, סן-מריטים בצרפת ב-8 בספטמבר 1914, לפדרו דה אלקנטארה, נסיך גראו-פארה ולאלז'בייטה, רוזנת דוברז'נסקי דה דוברז'ניץ, בתם של יאן, רוזן דוברז'נסקי דה דוברז'ניץ והרוזנת אליזבת קוטולינסקי פון קוטולין. בשנת 1891 קיבל אביה את התואר "הנסיך הקיסרי של ברזיל", אולם הוא ויתר עליו בשנת 1908 עם נישואיו לאמה, אם כי נשאר עם התואר "נסיך אורליאן-ברגנסה". לאחר מותם של הורי אמה עברו הוריה להתגורר בבתיהם באיל סן לואי ובבולון-ביאנקור. בשנת 1920 בוטל חוק הגירוש על בני המשפחה הקיסרית בברזיל, ובעקבות כך עברו בני המשפחה להתגורר בפטרופוליס, ברזיל, אולם במהלך המסע לברזיל מת סבה גאסטון, רוזן אה.
בשנת 1950 בוטלו חוקי הגירוש בפורטוגל נגד בעלה, אולם בשל תאונת דרכים קשה הם עברו להתגורר בפורטוגל רק בשנת 1952. בעקבות מותו של הנשיא אוסקר כרמונה בשנת 1951, ניסה דוארטה נונו להביא להחזרת המונרכיה בפורטוגל, אולם המהלך נכשל בשל התנגדותו של סלזר. ב-15 בינואר 1968 מתה מריה פרנסיסקה בליסבון, והיא בת 53 שנים.
משפחתה

ב-15 באוקטובר 1942 התחתנה מריה פרנסיסקה עם דוארטה נונו, דוכס ברגנסה, ממנו נולדו לה שלושה ילדים:
דוארטה פיו, דוכס ברגנסה (נולד ב-1945).
האינפנטה מיגל, דוכס ויזאו (נולד ב-1946).
האינפנטה אנריקה, דוכס קוימברה (1949–2017).
מאחר שטקס החתונה האזרחי לא התקיים לפני השלטונות הברזילאים, אלא בשגרירות הפורטוגזית, התעוררה אז השאלה בנוגע לאופן ההכרה בנישואין על פי חוקי ברזיל. בעקבות הכרזת הרפובליקה בברזיל, הונהגה הפרדת הכנסייה והמדינה, וחתונות קתוליות כבר לא היו בעלות השפעה אזרחית אוטומטית. בעקבות כך הגישו בני הזוג בקשה להכרה מיוחדת בנישואיהם, ואכן לבסוף אושרו נישואיהם רטרואקטיבית, גם לפי החוק הברזילאי, בתוקף מיום נישואיהם.
מיץ חמוציות

| --- | --- |

 
 מאכלים
 סוג:  berry juice 
 אופן הגשה:  מיץ
 מרכיבים עיקריים:  חמוציות 
 
מיץ חמוציות טהור
מיץ חמוציות הוא מיץ המופק מחמוציות. לרוב, מוהלים את המיץ בתערובת עם מיצים אחרים או שממתיקים אותו עם סוכר.
ערכים תזונתיים

כוס מיץ חמוציות טהור שמכיל כ-248 גרמים, הוא מקור עשיר לנוגדי חמצון, ויטמין C וחומצה סליצילית. בכוס אחת (248 מיליליטר) ישנם: 108 קילו-קלריות, 26.18 גרם פחמימות, 0.65 גרם חלבונים, 75.6 מיליגרם של ויטמין C (שהם 91% מן המשקה), 4.3 מיליגרם של כולין, ו-0.22 מיליגרם של ויטמין B3. כמו כן המיץ עשיר במינרלים, כוס אחת מכילה 46 מיליגרם של סידן, 12 מיליגרם של מגנזיום, 182 מיליגרם של אשלגן, 14 מיליגרם נתרן ועוד. מיץ חמוציות נחשב למשקה חומצי בעל רמת PH שנעה בין 2.3 ל-2.5.
כמשקה בריאות

מיץ חמוציות הוא משקה המסייע במניעת מחלות וכן בניקוי הגוף מפסולת. המיץ מסייע בעיקר לחולים בעלי מחלות בדרכי השתן. הנוזל החומצי "מחטא" את שלפוחית השתן ומונע הצטברות של חיידקים מעוררי דלקות ומחלות דוגמת אשריכיה קולי (אשר מצוי במעיים, אך הימצאותו בדרכי השתן אינה תקינה). למיץ יש גם תועלת בשיפור לחץ הדם, שמירה על בריאות השיניים (הוא מחטא את החניכיים ומונע פלאק בשן) מניעת מחלות סרטן ומחלות בכלי הדם.
סגולותיו הרפואיות של מיץ החמוציות נבדקו ונבדקים על ידי רופאים וביולוגים ברחבי העולם. מחקרים הראו כי רמת החמוציות הגבוהה של המשקה, יחד עם כימיקלים המצויים בצמח החמוצית כגון אנתוציאנין, הם שמקנים לו יכולות אלה.
בשוק העולמי

משנת 1999 עד 2006, מחיר חבית של מיץ חמוציות מן היצרן Ocean Spray (חברה אמריקאית הסוחרת במשקה בכמויות גדולות) עלה מ-14.79 דולרים ל-47.69 דולרים, עלייה של 222% במחיר. "אושן ספריי" היא חברה המייצרת ומשווקת מיצי חמוציות בארצות הברית וחולשת של 60% מן השוק האמריקאי. בין השנים 2005 עד 2006, הייתה ירידה של 2.6 אחוזים בשתיית מיצים, אך הביקוש למיץ חמוציות עלה ב-9.99 אחוזים.
הערות שוליים

↑  6 Proven Health Benefits Of Cranberry Juice, Organic Facts, ‏2008-04-07 (באנגלית אמריקאית)
↑  "15 Amazing Benefits of Cranberry Juice | Organic Facts". Organic Facts (באנגלית אמריקאית). 2008-04-07. נבדק ב-2018-03-23.
↑  Arpita Basu, Nancy M. Betts, Jennifer Ortiz, Brandi Simmons, Mingyuan Wu, Timothy J. Lyons, Low-calorie Cranberry Juice Decreases Lipid Oxidation and Increases Plasma Antioxidant Capacity in Women with Metabolic Syndrome, Nutrition research (New York, N.Y.) 31, 2011-03, עמ' 190–196 doi: 10.1016/j.nutres.2011.02.003
| מיצים |
| --- | --- | --- |
| מיצי פירות | מיץ אוכמניות • מיץ אשכוליות • מיץ חמוציות • לימונדה • לימונענע • מיץ ענבים • מיץ פטל • מיץ רימונים • מיץ תפוזים • מיץ תפוחים • מיץ אננס |  |
| מיצי ירקות | מיץ גזר • מיץ מלפפונים • מיץ עגבניות |  |
| שונות | אוטיי • סיידר • עשב חיטה • צום מיצים • שייק |  |
מקסימיליאן מיטלשטאדט

מקסימיליאן מיטלשטאדט (בגרמנית: Maximilian Mittelstädt; נולד ב-18 במרץ 1997) הוא כדורגלן גרמני המשחק בעמדת המגן השמאלי בשטוטגרט מהבונדסליגה ובנבחרת גרמניה.
קריירת מועדונים > הרטה ברלין

מיטלשטאדט החל לשחק בנוער של הרטה ברלין בשנת 2012, וערך את הופעת הבכורה שלו במדי הקבוצה הבוגרת של הרטה ברלין ב-2 במרץ 2016 במשחק בונדסליגה נגד איינטרכט פרנקפורט. בשתי העונות הבאות מיטלשטאדט עלה בעיקר מהספסל וצבר הופעות מעטות, אך בעונת 2018/19 הפך לשחקן הרכב קבוע. מיטלשטאדט הפך לעוגן חשוב בהגנת הקבוצה, וסיים איתה לרוב במרכז הטבלה. בעונת 2021/22 מיטלשטאדט והרטה ברלין ניצלו מירידה לאחר שסיימו במקום ה-16 בבונדסליגה וניצחו בפלייאוף ההישרדות את המבורג. בעונת 2022/23 מיטלשטאדט והרטה ברלין נשרו לבונדסליגה השנייה, ובסיומה עזב מיטלשטאדט את המועדון לאחר 11 שנים.
קריירת מועדונים > שטוטגרט

בקיץ 2023 חתם מיטלשטאדט בשטוטגרט על חוזה לשלוש שנים. בעונת הבכורה שלו במועדון, 2023/24, הצטיין מיטלשטאדט בהגנה, וסייע לשטוטגרט לסיים בצמרת הטבלה, לאחר שנים של התמודדות במאבקי תחתית.
קריירה בינלאומית

מיטלשטאדט שיחק בכל נבחרות הנוער של גרמניה. במרץ 2024 ערך את הופעת הבכורה שלו בנבחרת גרמניה הבוגרת, כשפתח בהרכב בניצחון 2-0 על צרפת במשחק ידידות. את שער הבכורה שלו במדים הלאומיים הבקיע מיטלשטאדט בניצחון 2-1 על הולנד כעבור שלושה ימים, במשחק ידידות נוסף. נכלל בסגל נבחרת גרמניה ליורו 2024.
סטטיסטיקות קריירה

| מועדון | עונה | ליגה | ליגה> הופעות | ליגה> שערים | גביע> הופעות | גביע> שערים | בין-יבשתי> הופעות | בין-יבשתי> שערים | בסך הכל> הופעות | בסך הכל> שערים |
| --- | --- | --- | --- | --- | --- | --- | --- | --- | --- | --- |
| הרטה ברלין | 2015–16 | בונדסליגה | 3 | 0 | 0 | 0 | — | — | 3 | 0 |
| הרטה ברלין | 2016–17 | בונדסליגה | 12 | 0 | 1 | 0 | 0 | 0 | 13 | 0 |
| הרטה ברלין | 2017–18 | בונדסליגה | 11 | 0 | 0 | 0 | 3 | 0 | 14 | 0 |
| הרטה ברלין | 2018–19 | בונדסליגה | 25 | 1 | 3 | 2 | — | — | 28 | 3 |
| הרטה ברלין | 2019-20 | בונדסליגה | 26 | 1 | 2 | 1 | - | - | 28 | 2 |
| בסך הכל | בסך הכל |  | 77 | 2 | 6 | 3 | 3 | 0 | 86 | 5 |
| הרטה ברלין 2 | 2015–16 | הליגה הגרמנית הרביעית | 10 | 3 | — | — | — | — | 10 | 3 |
| הרטה ברלין 2 | 2016–17 | הליגה הגרמנית הרביעית | 7 | 0 | — | — | — | — | 7 | 0 |
| הרטה ברלין 2 | 2015–16 | הליגה הגרמנית הרביעית | 6 | 1 | — | — | — | — | 6 | 1 |
| הרטה ברלין 2 | בסך הכל | בסך הכל | 23 | 4 | — | — | — | — | 23 | 4 |
| בסך הכל בקריירה | בסך הכל בקריירה | בסך הכל בקריירה | 52 | 4 | 2 | 0 | 3 | 0 | 57 | 4 |
תארים

הרטה ברלין מתחת לגיל 19
הגביע הגרמני לנוער: 2014/15
הערות שוליים

↑  Euro 2024: Every nation's squad for the championships - Germany, Netherlands, France, Croatia, England, Scotland, Spain, Italy, BBC Sport, ‏2024-05-20 (באנגלית בריטית)
| נבחרת גרמניה – יורו 2024 |
| --- | --- | --- |
|  1 נוייר •  2 רודיגר •  3 ראום •  4 טאה •  5 גרוס •  6 קימיך •  7 האברץ •  8 קרוס •  9 פילקרוג •  10 מוסיאלה •   11 פיריך •  12 באומן • 13 מילר •  14 באייר • 15 שלוטרבק • 16 אנטון • 17 וירץ • 18 מיטלשטאדט • 19 זאנה • 20 הנריכס • 21 גונדואן • 22 טר שטגן • 23 אנדריך • 24 קוך • 25 ג'אן • 26 אונדב • מאמן: נגלסמן |  1 נוייר •  2 רודיגר •  3 ראום •  4 טאה •  5 גרוס •  6 קימיך •  7 האברץ •  8 קרוס •  9 פילקרוג •  10 מוסיאלה •   11 פיריך •  12 באומן • 13 מילר •  14 באייר • 15 שלוטרבק • 16 אנטון • 17 וירץ • 18 מיטלשטאדט • 19 זאנה • 20 הנריכס • 21 גונדואן • 22 טר שטגן • 23 אנדריך • 24 קוך • 25 ג'אן • 26 אונדב • מאמן: נגלסמן | גרמניה |
| --- | --- |
בקרת זהויות :  GND: 1324859539  VIAF: 2139171267335234710009   WorldCat (עם VIAF): 2139171267335234710009
מיסטר פורטר

| --- | --- |

 לידה:  7 בדצמבר 1974  (בן 49) קרוליינה הצפונית, ארצות הברית 
 שם לידה:  Denaun Montez Porter 
 שם במה:  Kon Artis 
 מוקד פעילות:  דטרויט, מישיגן, ארצות הברית
 תקופת הפעילות:  מ-1996
 סוגה:  ראפ, היפ-הופ
 שפה מועדפת:  אנגלית 
 חברת תקליטים:  My Own Planet   שיידי רקורדס  אינטרסקופ רקורדס
 שיתופי פעולה בולטים:  D12 ,Bad Meets Evil, רויס דה 5'9", אמינם, 50 סנט, באסטה ריימס
 iammrporter.com
 פרופיל ב-IMDb
 
דינאון פורטר (באנגלית: Denaun Porter; נולד ב-7 בדצמבר 1974), הידוע תחת שמות הבמה מיסטר פורטר (Mr. Porter) וקון ארטיס (Kon Artis), הוא ראפר ומפיק אמריקאי. פורטר היה חבר בהרכב ההיפ הופ D12, אך הוא החליט לעזוב את ההרכב כדי להתמקד בקריירת הסולו שלו. פורטר הפיק שירים לאומנים ידועים, כמו: אמינם, 50 סנט, באסטה ריימס וסנופ דוג. כמו כן, הוא הפיק שני שירים להרכב ההיפ הופ  Slaughterhouse.
קריירה

דינאון פורטר נולד בצפון קרוליינה, עבר עם משפחתו למיסיסיפי ואחר כך לדטרויט כשהיה בן 10. אביו, צ'ארלס, הוא זמר גוספל ואמו היא סופרת.
פורטר החל את הקריירה שלו עם D12 באמצע שנות ה-90. הוא קיבל השראה לראפ ולהפיק לאחר ששמע את השיר של A Tribe Called Quest, "Bonita Applebum". .לאורך קריירת הסולו שלו, הוא הפיק והופיע וקולית כראפר וזמר.
פורטר חתום בלייבל של אמינם Shady Records כמפיק ועבד עם אמנים רבים. מר פורטר מופיע כיום בעיקר כאיש הייפ בהופעות החיות של אמינם, המחליף את חברו Proof שנפטר ב-2006.
ב-2011 פורטר הפיק את האלבום "Hell: The Sequel" של ההרכב Bad Meets Evil (הכולל את הראפרים: רויס דה 5'9" ואמינם).
ב-2 באפריל 2012, פורטר הודיע רשמית שהוא עזב את D12. הוא הצהיר שהוא רוצה להתמקד בלהיות אמן סולו ומפיק, אך הבהיר כי אין לו שום איבה כלפי חברי הקבוצה האחרים. שנתיים לאחר מכן, בסוף 2014, הוא הצטרף מחדש ל-D12.
דיסקוגרפיה > אלבומי שיתוף פעולה

2001 - Devil's Night (עם D12)
2004 - D12 World (עם D12)
דיסקוגרפיה > מיקסטייפים

The Devil's Night Mixtape- 2015
דיסקוגרפיה > אלבומים אינסטרומנטליים

Porter Chops Glasper (stylized as pOrTeR cHoPs gLaSpEr) - 2013
The Great Depression A.P. - 2018
Letter 2 Sydney - 2019
דיסקוגרפיה > אלבומי EP

Stuff in My Backpack (stylized as sTuFf In My BaCkPaCk) - 2015
Connect - 2016
While You Wait  -2019
הערות שוליים

↑  Mr. Porter Leaves D12, Shifts Focus To Solo Debut
| --- | --- |
בקרת זהויות :  BnF: cb151109430 (data)  ISNI: 0000 0003 6818 5550  LCCN: no2005091488  MusicBrainz: 6a4afad4-2603-4418-a6fb-c111c02813fd  VIAF: 69227411   WorldCat (עם VIAF): 69227411
מריה פרנסיסקה, נסיכת פורטוגל

מריה פרנסיסקה, נסיכת פורטוגל (בפורטוגזית: Maria Francisca de Bragança; ‏22 באפריל 1800 - 4 בספטמבר 1834), הייתה בתו של ז'ואאו השישי, מלך פורטוגל ואשתו של האינפנטה קרלוס, רוזן מולינה.
ביוגרפיה

מריה פרנסיסקה נולדה ב-22 באפריל 1800 בקואלוז', לז'ואאו השישי, מלך פורטוגל ולקרלוטה ז'ואקינה מספרד, בתם של קרלוס הרביעי, מלך ספרד ומריה לואיסה מפארמה. עם כיבוש פורטוגל על ידי צבאות נפוליאון בשנת 1807 בעקבות סירובה להשתתף באמברגו על בריטניה, נמלטה המשפחה המלכותית וכל הממשלה הפורטוגלית למושבה ברזיל, שם התיישבו בריו דה ז'ניירו.
ב-22 בספטמבר 1816 התחתנה מריה פרנסיסקה עם האינפנטה קרלוס, רוזן מולינה, ממנו נולדו לה 3 בנים. בשנת 1830 נולדה לגיסה פרננדו השביעי, מלך ספרד בתו הבכורה איזבלה, ומכיוון שלא היו לו בנים, ביקש פרננדו להוריש לה את המלוכה. הקורטס המליץ על ויתור על החוק הסאלי והמלכת בתו של המלך, איזבלה למלכה, אולם, הדבר הביא לפיצול בשורות המלוכנים שחלקם סירב לקבל את הוויתור על עקרון הירושה דרך הזכר וביקש להמשיך את שושלת בית בורבון על ידי אחיו של המלך, בעלה קרלוס. קרלוס לא פעל רבות למען זכותו לכתר, אולם מריה פרנסיסקה ואחותה מריה תרזה, נסיכת ביירה פעלו רבות לשם כך, ובעקבות כך נשלחו קרלוס ומשפחתו במרץ 1833 לפורטוגל.
ב-29 בספטמבר 1833 מת פרננדו השביעי, ובתו איזבלה השנייה, מלכת ספרד עלתה לשלטון במקומו, אך הסכסוך עם תומכיו של קרלוס גרם לפריצת המלחמה הקרליסטית הראשונה. לאחר מפלתו של אחיה מיגל הראשון, מלך פורטוגל בשנת 1834 נמלטו קרלוס ומריה פרנסיסקה לאנגליה, שם הציעה הממשלה לקרלוס קצבה שנתית של 30 אלף לירות שטרלינג, אם יתכחש לטענותיו ולא יחזור לספרד או לפורטוגל, אך קרלוס סירב לכך בהחלטיות. ביולי הוא עבר לצרפת, וב-4 בספטמבר 1834 מתה מריה פרנסיסקה באלברסטוק, המפשייר, אנגליה.
משפחתה

ב-22 בספטמבר 1816 התחתנה מריה פרנסיסקה עם האינפנטה קרלוס, רוזן מולינה, ממנו נולדו לה 3 בנים:
האינפנטה קרלוס, רוזן מונטמולין (1818–1861).
חואן, רוזן מונטיסון (1822–1887).
האינפנטה פרננדו דה בורבון וברגנסה (1824–1861).
מרגרטה הראשונה (סרט)

| --- | --- |

 בימוי:  Charlotte Sieling 
 הופק בידי:  Birgitte Skov, Lars Bredo Rahbek 
 תסריט:  Jesper Fink, Maya Ilsøe, Charlotte Sieling 
 עריכה:  Sverrir Kristjánsson 
 שחקנים ראשיים:  יאקוב אופטברו (אולף המתחזה) מגנוס קרפר Simon J. Berger תומאס גבריאלסון (Jens Due) ריצ'רד סמל Linus Nilsson Annika Hallin פול בלאקתורן (William Bourchier) ביורן פלוברג Halldóra Geirharðsdóttir Morten Hee Andersen (אריק מפומרניה) טרינה דירהולם (מרגרטה הראשונה, מלכת דנמרק) Søren Malling (Peder Jensen Lodehat) Joen Højerslev Lukáš Hložek Mathilde Wedell Wedellsborg Iva Šindelková Tinna Hrafnsdóttir Suzanne Reuter Per Kjerstad Curtis Matthew Thomas Leth Rasmussen 
 מוזיקה:  ג'ון אקסטרנד 
 צילום:  ראסמוס וידבק 
 מדינה:  דנמרק, פולין, צ'כיה, שוודיה, נורווגיה, איסלנד 
 חברה מפיצה:  שירותי ADS 
 שיטת הפצה:  וידאו על פי דרישה 
 הקרנת בכורה:  21 באוגוסט 2021 
 משך הקרנה:  110 דק' 
 שפת הסרט:  דנית, שוודית, נורווגית 
 סוגה:  דרמה היסטורית, סרט דרמה, סרט ביוגרפי, סרט היסטורי 
 דף הסרט ב־IMDb
 
מרגרטה הראשונה (בדנית: Margrete den Første, שווק במדינות המערב בשם "מרגרטה, מלכת הצפון") הוא סרט עלילתי דני משנת 2021 שנכתב ובוים על ידי שרלוט סילינג. הסרט מתרחש על פני תקופה של חודש אחד ועוסק במרגרטה הראשונה, שבשנת 1402 מנסה להביא את בנה המאומץ, אריק מפומרניה להינשא לפיליפה מאנגליה, כדי להיכנס לברית חזקה שתוכל להבטיח את איחוד קאלמאר. כאשר גבר מופיע וטוען שהוא בנה שנפטר, נזרעים ספקות לגבי מי בעצם זכאי לכס המלכות.
זהו אחד הסרטים הדנים הגדולים ביותר אי פעם והוא הוקרן בבכורה ב-16 בספטמבר 2021. הסרט התקבל היטב על ידי המבקרים.
רקע

השנה היא 1402 ואישה מנהיגה אימפריה נורדית חדשה. מרגרטה איחדה את דנמרק, נורווגיה ושוודיה באיחוד נורדי, אותו היא מנהלת באופן עצמאי באמצעות בנה המאומץ, המלך אריק. האיחוד מוקף באויבים, ולכן מרגרטה מתכננת נישואים בין אריק לנסיכה האנגלית פיליפה. ברית עם אנגליה תוכל לחזק את איחוד קאלמאר ולהבטיחו מפני התקפות אויב. אדם פרוסי מופיע לפתע בחצר המלוכה וטוען שהוא בנה המנוח אולף והוא טוען לכס המלכות אף על פי שאולף נקבר 15 שנה קודם לכן.
שחקנים ודמויות

טרינה דירהולם - מרגרטה הראשונה
סורן מלינג - פדר
יאקוב אופטברו - אולף המתחזה
מורטן אנדרסן - אריק
סיימון ברגר - יאקוב נילסון
מגנוס קרפר - יוהאן
ביורן פלוברג - אסל
תומאס גבריאלסון - יינס דו
אניקה האלין - מאלין
דיאנה מרטינובה - פיליפה מאנגליה
פר קיירסטאד - אלוור
סוזן רויטר
הפקה

הסרט היה בקנה מידה גדול מההתחלה, והיה לו תקציב של 64.5 מיליון קרונות דניות. מכון הקולנוע הדני העניק 20 מיליון קרונות להפקה, שהיה המענק הממשלתי הגדול ביותר בתולדות הקולנוע הדני.
עם זאת, ההפקה נפגעה ממגפת הקורונה, מכיוון שצוות הצילום הגיע ל-10 ימי צילום בפראג לפני שנאלץ להפסיק ב-12 במרץ עקב התפרצות הנגיף. כדי לקבל תוספת של 8.5 מיליון המפיקים חיפשו כסף מהקרן של המלכה מרגרטה והנסיך הנריק, קרן AP Møller, קרן קרלסברג וקרן אוגוסטינוס.
ביקורת והכרה

הסרט התקבל יפה. מגזין הקולנוע Ekko העניק חמישה מתוך שישה כוכבים וכינה את הסרט "הישג מרשים בתולדות הקולנוע הדני". עיתון Berlingske Tidende העניק שישה מתוך שישה כוכבים וכתב שהסרט הוא "הסרט על ההיסטוריה הדנית במשך עשרות שנים" ושיש לו "צוות שחקנים מעולה". Dagbladet Information כינה את הסרט "מעוצב היטב, אמין וממוקד, והסרט מבוצע בצורה ויזואלית ומעוררת השראה." Jyllands-Posten נתן חמישה מתוך שישה כוכבים ושיבח את הופעתה של טרין דירהולם.
הערות שוליים

1 2 3  Margrethe den anden redder Margrete den første. Avisen.dk. Hentet 29/9-2021
1 2  DANSK FILM OM DRONNING MARGRETE SLÅR REKORD – STATSSTØTTE PÅ 20 MILLIONER KRONER. Filmz.dk. Hentet 29/9-2021
↑  Margrete den Første. Filmmagasinet Ekko. Hentet 29/9-2021
↑  Sådan skal det gøres – »Margrete den Første« er den bedste film om danmarkshistorien i årtier. Berlingske Tidende. Hentet 29/9-2021
↑  ’Margrete den Første’ er en fuldfed storfilm, hvor det centrale drama udspiller sig i Trine Dyrholms ansigt. Dagbladet Information. Hentet 29/9-2021
↑  Anmeldelse: Trine Dyrholm fylder det hele i stærkt vinklet drama om Margrete I. Jyllands-Posten. Hentet 29/9-2021
הופעתה של טרין דירהולם בתור מרגרטה הראשונה זכתה לשבחים רבים.
מקסימיליאן ספל

| --- | --- |
אין תמונה חופשית
 לידה:  נובמבר 1916 הומנא, סלובקיה 
 פטירה:  מאי 2006 (בגיל 89) ירושלים 
 תקופת הפעילות:  מ-1950 
 תחום יצירה:  אדריכלות 
 
מקסימיליאן ספל (שפיגל) (נובמבר 1916 - מאי 2006) היה אדריכל ומתכנן עירוני ישראלי ממוצא צ'כוסלובקי. פעילותו האדריכלית של ספל נמשכה כארבעים שנה, ונפרשה בין פעילות מוקדמת בצ'כוסלובקיה, שהייה קצרה בישראל, עבודה במספר משרדי אדריכלים בצפון אמריקה במסגרתם תכנן עשרות מבני ומתחמי מגורים, מסחר ומלונאות, ופעילות אדריכלית בסניף ירושלים של חברת שיכון עובדים ההסתדרותית. בשנות השישים והשבעים, שימש ספל כמרצה בחוג לאדריכלות במכון הטכנולוגי של ניו יורק(אנ') וב-Pratt Institute(אנ').